**vlada republike srbije**

**Projekat „Podrška unapređenju socijalnog uključivanja u RepubliciSrbiji“,**

**faza3, 7F-03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za podršku procesu finansijskog planiranja Lokalnih akcionih planova za socijalno uključivanje Roma i Romkinja za period od 2021-2022. godine**

Tim za socijalno uključivanje i smanjenje siromaštva Vlade Republike Srbije objavljuje konkurs za izbor konsultanata/konsultantkinja za izradu budžeta Lokalnih akcionih planova za socijalno uključivanje Roma i Romkinja za period od 2021-2022. godine u jedinicama lokalne samoupraveRuma, Novi Sad, Kovin, Raška, Žitište, Surčin i Negotin.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podrškuVladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Od angažovanih konsultanata/konsultantkinja se očekuje da pruže podršku Timu za socijalno uključivanje i smanjenje siromaštva u saradnji sa jedinicama lokalne samouprave i relevantnim institucijama (škole, domovi zdravlja, centri za socijalni rad, filijale Nacionalne službe za zapošljavanje, itd.) u procesu finansijskog planiranja Lokalnih akcionih planova za socijalno uključivanje Roma i Romkinja za period od 2021-2022. godine u gradovima/opštinama Ruma, Novi Sad, Kovin, Raška, Žitište, Surčin i Negotin. To uključuje, ali nije ograničeno na podršku jedinicama lokalne samouprave i institucijama u pripremi prateće finansijske dokumentacije i procedura za izradu Lokalnih akcionih planova, koji će obuhvatiti oblast obrazovanja, stanovanja, zapošljavanja, zdravlja i socijalne zaštite Roma/kinja.

Za ovaj javni poziv potrebno je više kandidata za poziciju konsultanata/konsultantkinja za podršku procesu finansijskog planiranja Lokalnih akcionih planova za socijalno uključivanje Roma i Romkinja za period od 2021-2022. godine.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Pregled i verifikaciju relevantnih dokumenata, izveštaja i analiza sa fokusom na finansijske resurse.
* Učešće na sastancima i radionicama sa članovima/članicama Radne grupe za izradu Lokalnog akcionog plana za socijalno uključivanje Roma i Romkinja imenovanoj od strane gradskog/opštinskog veća i/ili gradonačelnika/predsednika opštine, kao i sa predstavnicima relevantnih institucija koje su zadužene za ključna područja definisana u LAP-u.
* Pripremu predloga budžeta u okviru Lokalnog akcionog plana za socijalno uključivanje Roma i Romkinja za period od 2021-2022. godine u jedinicama lokalne samoupraveRuma, Novi Sad, Kovin, Raška, Žitište, Sučin i Negotin.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultanti/kinje koji ispune kriterijume će biti angažovani u periodu od 1. oktobra 2020. godine do 15. januara 2021. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovani konsultanti/konsultantkinje treba da ispunjavaju sledeće uslove:**

* Najmanje 5 godina radnog iskustva u finansijskom sektoru i/ili u relevantnoj oblasti;
* Iskustvo u izradi strateških dokumenata, akcionih planova i/ili predloga projekata sa fokusom na potrebna finansijska sredstva;
* Iskustvo u radu sa jedinicama lokalnih samouprava i organizacijama civilnog društva;
* Dobro razumevanje pitanja koja se odnose na socijalno uključivanje Roma i Romkinja;
* Dobre analitičke i istraživačke veštine;

**Izjava o zainteresovanosti treba da sadrži sledeće informacije:**1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metoda: “Izbor pojedinačnih konsultanata“,u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte„Podrška unapređenju socijalnog uključivanja u Republici Srbiji”,faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>

Molimo da izjavu o zainteresovanosti dostavite elektronskom poštom na adresu [slavica.denic@gov.rs](mailto:slavica.denic@gov.rs) najkasnije **do ponedeljka 24.8.2020. godine do 16h**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za podršku procesu finansijskog planiranja Lokalnih akcionih planova za socijalno uključivanje Roma i Romkinja za period od 2021-2022. godine

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedenii priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba***  ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**